Флешмобта ҡатнашыусылар араһында — билдәле совет, Рәсәй скульпторы, пеагог, профессор, Рәсәй Художество академияһы академигы, Рәсәйҙең халыҡ рәссамы Салауат Щербаков. Үҙенең мөрәжәғәтендә ул тамырҙары хаҡында ғорурланып һөйләй: «Мин — башҡорт. Атайым — Ырымбур өлкәһе Көлсөм ауылынан, ата-бабаларым да ошо төбәктән. Атайымдың яҙмышы еңелдән булмаған, һуғышта ҡатнашҡан, ләкин башҡорт халҡына булған һөйөүен юғалтмаған — ошо хәтерҙе миңә лә тапшырған, мин йәнә уны тергеҙҙем, асылыма ҡайттым. Был бик мөһим. Башҡорт булыуым менән ғорурланам», — ти ул видеомөрәжәғәтендә.